Мең йыл ғүмер итеү дәүерендә теге йәки был ҡәүемдең ни бары 2 миллион тәшкил итеүе, әлбиттә, тәбиғи күренеш түгел. Тарих фәндәре докторы М. М. Ҡолшәриповтың “Трагическая демография” тип аталған брошюраһында (Өфө, 2003 йыл) билдәләнеүенсә, 1959-1979 йылдарҙа ғына үзбәк халҡы, мәҫәлән, 107,1, төркмәндәр – 105,5, ҡырғыҙҙар – 96,8 азербайжандар – 86,3 процентҡа ишәйгән. Ошо йылдар араһында башҡорттар ни бары 38,2 процент үҫешкә өлгәшкән. Ә боронғораҡ дәүерҙәрҙә Иҙел-Урал буйының төп халҡы ни сама булған һуң?